Прыехаўшы пакланіцца ў манастыр, можна выйсці на рэчку і, прама з каменя, на якім мылася прападобная, палюбавацца прыгажосцю гэтых месцаў, можна падысці да Спаскага сабора, дзе дагэтуль цэлая келейка прападобнай з астаткамі старажытнага роспісу на сценах. У яе вядуць вельмі стромкія прыступкі шрубавай лесвіцы (як прападобная да старасці магла паднімацца па іх?). Унізе, злева ад алтара, цудатворныя мошчы прападобнай. І усюды, дзе бы вы ні былі, адчуецца жывая прысутнасць прападобнай Еўфрасінні. Гэты досвед жывой сустрэчы са святой - незвычайны, незабыўны дарунак Полацкага прыстанку.